**Csongrád Városi Önkormányzat**

**Képviselő-testületének**

**61/2021. (V. 27.) önkormányzati**

Fjl/423-1/2021.

**Határozata**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021.(I.29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörében eljárva, az alábbi döntést hozom:

Elfogadom a Piroskavárosi Szociális és Rehabilitációs Foglalkoztató Nonprofit Kft-nek az előterjesztés 1. számú melléklete szerinti 2020. évi beszámolóját. A 2020. évi mérleg főösszegét 101.615 eFt-ban, adózott eredményét 2.565 eFt-ban állapítom meg, amelynek eredménytartalékba helyezéséről döntök.

Utasítom továbbá az ügyvezetőt, hogy a közzététel érdekében szükséges intézkedéseket tegye meg.

Határidő: a 2020. évi beszámoló cégbírósághoz történő benyújtása 2021. május 31.

Felelős: Kállainé Fodor Marianna ügyvezető igazgató

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa
3. Piroskavárosi Szociális és Rehabilitációs Foglalkoztató Nonprofit Kft.

Csongrád, 2021. május 27.

 Bedő Tamás

 polgármester